Craiova Bachata Weekend - ediția a 5-a
2025-05-09 09:00 - 2025-05-11 14:00 (Europe/Bucharest) | Dolj
Vă invitam cu mare drag la cea de-a 5-a editie Craiova Bachata Weekend, un eveniment de suflet pt noi, care an de an și-a propus să aducă la noi în sală artisti de top din Romania și nu numai, pentru a împărtăși cu voi din magia lor prin workshop-uri incendiare și să dansăm împreună la super party-uri tot weekendul!
ARTIȘTI PREZENȚI :Ady & Allisor – Dance Xplosion , SibiuMarius Coman & Andra Ciocoias – Ginga , BucurestiGabriel Mîndreanu & Carmen Zaharia – Latino Dreams , BucurestiSorin & Sabry – Pandance , SibiuMarian & Malina – Bailando Contigo , Rm.Valcea
PRETURI EVENIMENT :FULL PASS – 250 RONPARTY PASS – 100 RONONE PARTY – 60 RONDAY PASS : – Vineri – 100 RON– Sâmbătă- 200 RON– Duminică- 150 RON
DETALII ȘI ÎNSCRIERI0722381503 (Mihai)
LOCURI LIMITATE Abia așteptăm să petrecem un weekend minunat împreună cu voi
Noi detalii, în curand

Festivalul Medieval Zilele Mihai Viteazul 2025
2025-05-23 19:00 - 22:00 | Parcul Nicolae Romanescu, Craiova, Dolj, România
Festivalul Medieval „Zilele Mihai Viteazul“
Craiova, 23 – 25 mai 2025

Teatrul pentru copii și tineret Colibri Craiova – Compartimentul Casa de Cultură „Traian Demetrescu“ organizează Festivalul Medieval „Zilele Mihai Viteazul“, în perioada 23 – 25 mai 2025, eveniment care aduce în prim-plan istoria și cultura medievală.
Festivalul se va deschide vineri, 23 mai 2025, la ora 19:00, cu o paradă a costumelor medievale, în Parcul „Nicolae Romanescu“, urmată de concert de muzică medievală și tradițională, iar la ora 21:00 de un frumos spectacol de jonglerie cu foc.
În zilele de 24 și 25 mai, tot în parc, în poienița din zona Casa Bibescu, se vor desfășura ateliere, demonstrații de luptă, spectacole de teatru, de dans, de jonglerie cu foc și un târg de manufactură. Vizitatorii vor avea ocazia să descopere secretele meșteșugurilor și să participe la diverse activități recreative. Parcul devine un mic târg medieval, unde cavalerii, domnițele și meșteșugarii reconstruiesc atmosfera epocii medievale.
Festivalul Medieval „Zilele Mihai Viteazul“ aduce la un loc mai multe asociații de profil, care propun publicului să descopere taberele medievale, atelierele de lucru, breslele de odinioară, turnirurile, paradele, să interacționeze cu domnițe și cavaleri, să vadă demonstrații de luptă cu arme din perioada medievală, să se bucure de concertele de muzică medievală în care se fac auzite sunetele instrumentelor vechi. Pentru a crea efecte speciale deosebite, spectacolele pirotehnice vor fi prezentate la lăsarea întunericului.
Așadar, toți cei dornici să intre în atmosfera festivalului, să fie parte din această experiență unică și să descopere povestea lui Mihai Viteazul și a timpurilor sale, sunt așteptați la Craiova, în perioada 23 – 25 mai, în Parcul „Nicolae Romanescu“.

În caz de vreme nefavorabilă, organizatorul își rezervă dreptul de a modifica programul, chiar de a anula o parte din activități.

Festivalul „Tradițiile Verii”, ediția a XIII-a
2025-07-19 11:00 - 13:00 | Parcul Nicolae Romanescu – Teatrul de Vară, Craiova, Dolj, România
Festivalul „TRADIŢIILE VERII“ – Ediţia a XIII-a
Craiova, 2025
Celebrăm împreună obiceiurile și tradițiile care spun de sute de ani povestea verilor în plaiurile oltenești, sâmbătă, 19 iulie 2025, pe scena Festivalului „Tradiţiile verii“ – ediţia a XIII-a, la Teatrul de vară din Parcul „Nicolae Romanescu“.
Evenimentul este organizat de Consiliul Judeţean Dolj şi Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale, cu sprijinul Operei Române Craiova, Primăriei şi al Consiliului Local Municipal Craiova.
Sâmbătă, 19 iulie 2025, cu începere de la ora 11:00, Festivalul „Tradiţiile verii“ – ediţia a XIII-a reunește ansambluri și soliști din judeţele Dolj și Olt, care ne bucură cu obiceiuri precum: Sânzienele sau Drăgaica, Paparudele sau Primul colac, obiceiuri de Sf. Ilie și de seceriș, într-o atmosferă de sărbătoare însuflețită de cântecul și jocul popular.
Festivalul „Tradițiile verii“ readuce la Craiova Grupul vocal „Mândruțele de la Olt“, alături de ansamblurile folclorice din Dolj: „Bordeiașul“ din Bechet, „Hora Desnăţuiului“ al Casei de Cultură „Adrian Păunescu“ din comuna Bârca, „Trandafirul“ al Casei de Cultură din orașul Dăbuleni, „Dor călător“ din Craiova și „Doina Mischiului“ din comuna Mischii.
Cântecul popular va răsuna în interpretarea soliștilor laureați ai Festivalului Național „Maria Tănase“: Luiza Turcu, Larisa Cârlugea, Alexandru Lilea, Alex Golfin, Marius Gheorghe (care va interpreta la nai, caval, cobză și acordeon cântece culese din bătrâni).
Accesul la eveniment este gratuit și se face în limita locurilor disponibile.

Double Bill: SMARANDA & Hungry Ghosts
2025-09-16 18:30 - 20:30 | Dolj
Vă așteptăm MARȚI, 16 SEPTEMBRIE, de la 18.30, la două spectacole de dans contemporane consecutive. @ Sala Studio, Dep. De Arte și Media din Craiova (str. Transilvaniei nr. 10).
Intrarea este liberă, pe bază de rezervare aici: https://forms.gle/8nHcN4Am2v4UGXnQ8
𝑆𝑀𝐴𝑅𝐴𝑁𝐷𝐴, de Cristina Tudor
Când te-ai referit ultima oară la ceva ca fiind „duios”? Ce comunică actul deliberat de conectare la propriile simțuri într-un spațiu social inundat de ”statementuri”?
Un personaj navighează un peisaj alcătuit din experiențe intime încercând să găsească un sens propriei sensibilități.
Contemplând figuri și povești reale de familie, dar nu numai, abordăm ideea de sensibilitate ca resursă în cunoașterea de sine, maturizare și în conectarea cu cei din jur, dar și ca spațiu securizant, plin de potențial și forță.
Echipa: Regie: Corina Andrian Dramaturgie/Actorie: Cristina Tudor Coregrafie: George Alexandru Pleșca Lighting Design: Miruna Croitoru Foto: Tudor C. Popa Graphic Design: Cristina Oneț Manager de scenă: Roxana Popescu Producție: Asociația Cătun Co-producție: Asociația Hearth
_________________________________
𝐻𝑢𝑛𝑔𝑟𝑦 𝐺ℎ𝑜𝑠𝑡𝑠, de Eva Danciu
Hungry Ghosts este o radiografie a atașamentelor care ne modelează. Este o călătorie în mișcare prin tărâmul Preta, lumea fantomelor înfometate, unde dorința nu se stinge niciodată, iar satisfacția e mereu efemeră. Spectacolul explorează tema atașamentului în trei tablouri: dependența de substanțe și confortul care adoarme timpul, traumele și relațiile toxice marcate de manipulare, și, în final, consumerismul devorator, unde trupul se îngroapă în obiecte, hrană și excese.Cu un text din Nietzsche ca fundal, Hungry Ghosts chestionează vidul pe care încercăm să-l umplem și felul în care, ucigând zeii, am creat alți idoli ai dorinței. Moartea Dumnezeului lui Nietzsche reprezintă toate filtrele pe care ni le-am pus în calea direcției Lui. Atât de multe că nu Îl mai percepem, atât de multe că L-am omorât în ignoranța noastră.
Echipa: Concept și coregrafie: Eva Danciu Dansatori: Tamara Gageatu, Sofia Sitaru Onofrei, Andrei Bouariu Text: Așa grăit-a Zarathustra & Știința voioasă (Friedrich Nietzsche) Muzica: Is this it (Asaf Avidan), Va, pensiero (Corul sclavilor evrei) – Nabucco, (Giuseppe Verdi) Light Design: Tamara Gageatu*Spectacol creat în cadrul UNATC București, examen Artă Coregrafică, an I, sem. I, prof. coordonatoare Andreea Duță & Liliana Iorgulescu
Spectacolele au fost selectate în urma unui Open Cal dedicat artistelor emergente și vor fi prezentate în cadrul Festivalului de Dans Contemporan CONNECT, ediția a 4-a, organizat de Asociația Delazero, cu sprijinul Universității din Craiova, cofinanțat de Administrația Fondului Cultural Național. Proiectul nu reprezintă în mod necesar poziţia Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

Bachata Night Ladies & Gents @ Viva Dance
2025-09-20 20:30 - 2025-09-21 03:30 | Dolj
Sâmbăta aceasta avem o invitată specială care ne va umple sufletul cu energia ei Robbie dansează latino din 2019 și din 2022 îi inspiră și pe alții să descopere bucuria dansului. Face parte din trupa Vibes Ladies și este instructor la Essence Academy, unde pasiunea pentru bachata se întâlnește cu tot ce a învățat în multe workshopuri și formări de dans. Pe lângă latino, s-a jucat și cu stiluri precum heels, shuffle sau chiar zumba, iar toate aceste influențe îi dau un vibe creativ și fresh în sala de curs
La workshop-ul de Bachata Footwork, Robbie te așteaptă să descoperi pași noi, ritmuri jucăușe și o atmosferă relaxată în care dansul devine distracție pură
SÂMBĂTĂ 20 SEPTEMBRIE, VIVADANCE
PROGRAM:
20:30-22:00 – BACHATA FOOTWORK ( pentru toată lumea, nivel intermediar)22:30-03:30 – PARTY
INTRARE :WORKSHOP + PARTY : 60 RONPARTY : 30 RON

Cupa României la Dans Sportiv 2025
2025-10-18 09:00 - 2025-10-19 17:00 | Sala Polivalentă, Bvd. Ilie Balaci, nr.6, Craiova, Dolj, România
Craiova, capitala dansului în 2025! În perioada 18 – 19 octombrie, la Centrul Multifuncțional Craiova au loc Craiova Dance Fest și Cupa României la Dans Sportiv, unde sunt așteptați dansatori din toată România!

Eveniment organizat de Federația Română de Dans Sportiv și Katamis Dance

Aniversare 20 ani Viva Dance
2025-11-07 20:00 - 2025-11-09 20:00 | Dolj
ARTIȘTI CONFIRMAȚI
REMUS & ADINA : DANCE DISTRICT, BUCUREȘTICLAUDIU & LILI : REVOLUCION DEL CUERPO, BUCUREȘTIMARIUS & ANDRA : GINGA, BUCUREȘTIALEX & CRISTINA : DANCE XPLOSION, SIBIUALIN ISTRATE : DANCE XPLOSION, SIBIUANGI : VIVA DANCE, CRAIOVAMARIAN & MALINA : BAILANDO CONTIGO, VÂLCEALARA & ȘTEFAN : BAILANDO CONTIGO, VÂLCEAALEX & MARIJEANA : CRAIOVA
DJ SIBYP : VÂLCEA ALEX MAGNUSSON : SIBIU
Mai multe detalii în curând

_dans contemporan_ Turneu ChoreoCraft
2025-11-20 18:00 - 19:30 | Dolj
Vă invităm la cele mai recente 2 producții coregrafice marca Unfold Motion! Spectacolele „Wires and Veins” și „Falling Superstars”
Evenimentele sunt găzduite de Departamentul de Arte și Media al Universității din Craiova (Sala Studio)
Intrarea la evenimente este gratuită, pe baza rezervărilor aici: https://forms.gle/Q1gn9re2G3EqYct76

P R O G R A M :
Joi, 20 noiembrie- ”Wires & Veins”: ora 18.00
Unde apare conexiunea, atât fizică, cât și metaforică, între inteligența umană și cea artificială? Cum numim acest spațiu? Este un spațiu hibrid? Ce fel de spațiu este, de fapt?”Wires and Veins” vă invită la un exercițiu de imaginație. Un spectacol care vă provoacă să descoperiți, prin corpul dansatorilor, cum ar putea inteligența artificială să prindă viață într-o ființă umană. Artiștii explorează direct prin mișcare, sentiment, și simțiri, ce înseamnă ca o emoție, un impuls sau un gând să fie trăit de o prezență non-umană: tensiunea dintre control și abandon, dintre mișcare mecanică și fragilitatea instinctului, dintre singurătate și conectare.Imaginând un viitor în care naturalul și artificialul se împletesc asemenea unei rețele vii, artiștii explorează ce păstrăm și ce lăsăm în urmă, remodelând felul în care simțim, ne mișcăm și ne raportăm unii la alții. În această fuziune, ce parte din umanitatea noastră rămâne și ce parte se pierde?
Echipa artistică:Direcție artistică și concept: Dorian Mallia| Coregrafie: Dorian Mallia în colaborare cu performerii| Performeri: Beatrice Oneț, Vladimir Staicu, Andrei Tcaciuc, Carolina Țapoc| Asistență de coregrafie: Lavinia Urcan| Dramaturgie: Beatrice Benedek| Compoziție muzicală: Albert Garzia| Lighting design: Cosmin Anania| Costume: Elena Mazăre Grafică: Claudia Feti

Vineri, 21 noiembrie- ”Falling Superstars” ora 18.00
„Falling Superstars” reflectă lupta cu propriile limite pentru a rămâne relevant, vizibil și conectat profund cu cei din jur, într-o societate dominată de mediatizarea tuturor aspectelor vieții prin rețelele sociale.Ce înseamnă să fii un Superstar? Poate oare un Superstar ”să cadă din cer” și să continue ”să strălucească”? Ce înseamnă „super”? Care este ”rolul” meu în societate? Cum îmi pot păstra autenticitatea atunci când fac parte dintr-un grup? Cum ne putem conecta cu adevărat unii cu ceilalți astfel încât să formăm ”constelații umane”?Publicul este invitat la un spectacol de dans contemporan care își asumă cu ironie și umor libertatea de a nu se lua prea în serios. Și totuși, la un moment dat, ceva alunecă, se pierde și se transformă în aer, lumină și haos….
Echipa artistică:Coregrafie și concept: Maxime Freixas & Francesco Colaleo| Performeri: Beatrice Oneț, Vladimir Staicu, Andrei Tcaciuc, Carolina Țapoc| Asistență coregrafie: Lavinia Urcan| Muzică: Vincenzo Pedata| Sound design: George Allen| Light design: Andrei Chifu| Grafică: Claudia Feti
Complementar, pe data de 21 noiembrie,orele 10.00-13.00 vor avea loc 2 ateliere ”Meet the artist” inspirate din procesele de lucru ale celor două spectacole și facilitate de Carolina Țapoc și Beatrice Oneț. Acestea sunt dedicate studenților Secției de Actorie. Accesul este gratuit.
Proiectul ChoreoCraft este co-finanțat de AFCN și are ca scop producerea spectacolelor ”Wires & Veins”, ”Falling Superstars” și prezentarea acestora în cadrul unui turneu național.
––Ediția din acest an explorează modul în care dezvoltarea accelerată a tehnologiei redefinește umanitatea, rescrie limbajul corpului și influențează dinamica formării conexiunilor interpersonale. Creațiile coregrafice invită publicul să reflecteze asupra prezenței inteligenței artificiale în viața noastră, oferind o perspectivă metaforică asupra modurilor în care progresul tehnologic continuu ne amprentează emoțiile și relațiile.Proiectul nu reprezintă în mod necesar poziţia Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.
Parteneri: Casa de Cultură a Studenților , FITT Timișoara, Departamentului de Arte și Media din cadrul Facultății de Litere a Universității din Craiova,Palatul Culturii din Bistrița, Teatrul Masca, NON-Centru de Arte PerformativeParteneri Media: Radio România Cultural, RFI Romania, Presspectiva.ro, Best of Timişoara
Organizator: Asociația Unfold Motion

3 D.A.R.E. - eveniment teatru-dans
2025-12-08 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Scena Teatrului Național „Marin Sorescu” se transformă din nou într-un loc unde tăcerea vorbește și dansul devine glas.Spectacolul „3 D.A.R.E.” nu este doar teatru și dans – este o declarație de curaj, de vis și de frumusețe pură.
Pe scenă, tineri actori și dansatori surzi demonstrează că arta nu are bariere și că emoția se transmite dincolo de cuvinte.”Limbajul trupului este cel mai sincer alfabet al sufletului.” Vino să simți energia lor, să trăiești alături de ei bucuria și forța cu care își scriu propria poveste.
Regia: Cătălin Băicuş 8 decembrie | Sala I.D.Sîrbu, ora 19.00Bilete: https://ebilet.tncms.ro/ebilet/Spectacol/Edit/1969 sau la agenția teatrului, str. A.I.Cuza, nr. 11.Un spectacol care îți va rămâne în inimă mult timp după ce luminile se sting. Hai să aplaudăm împreună curajul și talentul lor.
Distribuția:
Alin Firu
Ana Maria Firu
Robi Firu
Ecaterina Boțoagă
Rosaura Firu
Silviu Vlădoianu
Regizor: Cătălin Băicuș
Muzică /Sound Design: Valeriu Mihai
Effects and sound engeneering: Cristian Jah
Lumini: Florin Moisescu
Special effects: Mihai Stoicescu
Interpret LSR: Filomela Salahoru
SPECTACOL DE TEATRU-DANS REALIZAT CU TINERI SURZI
3D A.R.E este un spectacol inovator de teatru dans inspirat de unicitatea limbajului semnelor românești. Spectacolul prezintă o lume posibilă într-un context actual urban unde se trăiește impulsiv si convulsiv. Este o lume a contrastelor și discrepanțelor care există simultan fără a se influența una pe cealaltă.
Tinerii surzi își construiesc o lume cu sens, cu multe intrări și ieșiri, o lume deschisă care primește cu drag orice persoană dornică de o conexiune profundă. În lumea creată de ei comunicarea se face prin sunete, impulsuri vizuale, muzică, poezie și mișcare. Spectacolul multimedia reface un teatru existențial, instinctiv care invită la o resetare a naturii umane actuale.
O parte din muzica spectacolului este realizată de tinerii surzi care sunt ajutați de instrumente muzicale (thunder drum), experimente Cymatics, experimente cu laser care crează sunete și instrumente de percuție.
Vocea persoanelor surde/hipoacuzice se va face auzită atât la propriu cat și la figurat prin intermediul poeziei. Spectacolul este o versiune dinamică, un colaj de teatru existențial, dans contemporan, poezie și tehnologie.
Acest proiect cu comunitatea surzilor , aparent imposibil de realizat, îmi redă încrederea în capacitatea noastră de a produce miracole.
Spectacolul a fost realizat cu sprijin și finanțare din partea: Fundației CODA- Farmecul Tăcerii, Asociației WINDOW România, Ford Otosan România.

It's Showtime
2026-01-31 19:00 - 20:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Spectacol de dans al Operei Române Craiova pe scena Cercului Militar

Spectacolul de dans al Operei Române Craiova ne invită într-o lume strălucitoare, plină de farmec și seducție, inspirată din atmosfera inconfundabilă a cabaretului. Pe ritmuri cuceritoare ce evocă eleganță și exuberanță, vom descoperi poveștile intense din culise, unde pasiunea și ambițiile ascunse ies la iveală. Coregrafii spectaculoase, costume sclipitoare și emoții autentice conturează o experiență în care visurile și realitatea se contopesc într-un spectacol de neuitat.

Soliști balet:

Regia artistică: Erna Marin

Scenografia: Răsvan Drăgănescu

Biletele sunt disponibile online: https://iticket.ro/event/it-s-showtime și la agenția Operei Române Craiova de la Sala Polivalentă,

Bulevardul Ilie Balaci nr. 6, tel. 0351.442.471, agentiadebilete@operacraiova.ro

Moment coregrafic „Brâncuși – începuturile creației”
2026-02-19 12:00 - 12:30 | Piața Mihai Viteazul, Craiova, Dolj, România
„BRÂNCUȘI – ÎNCEPUTURILE CREAȚIEI”
Moment coregrafic inedit de Ziua lui Constantin Brâncuși
Secția Ansamblul de Dans Popular „Maria Tănase”, din cadrul Centrului Județean de Cultură și Artă Dolj, sub egida Consiliului Județean Dolj, aduce în fața publicului un moment special, în care dansul devine formă și simbol.
Sub coregrafia maestrului Ionel Garoafă, dansatorii reinterpretează, prin mișcare și expresie artistică, elementele emblematice create de Constantin Brâncuși – Poarta Sărutului, Masa Tăcerii și Coloana Infinitului, transformând patrimoniul sculptural românesc într-o experiență scenică plină de forță și emoție.
Un dialog spectaculos între tradiție, artă și spiritualitate românească, astăzi, 19 februarie 2026, ora 12:00, în Piața Mihai Viteazul din Craiova.
Acest montaj coregrafic aduce un omagiu marelui sculptor român Constantin Brâncuși.
Momentul coregrafic scoate în evidență începuturile creației sale, surprinzând clipa în care arta lui Brâncuși prinde viață.
Prin această lucrare coregrafică se dorește evidențierea măreției marelui artist oltean, Constantin Brâncuși.

Spectacol „Primăvara începe cu noi”
2026-03-02 19:00 - 20:00 | Filarmonica Oltenia, Calea Unirii, nr. 16, Craiova, Dolj, 200585, România
Primăvara începe cu noi!
Centrul Județean de Cultură și Artă Dolj, prin Școala Populară de Arte și Meserii „Cornetti”, vă invită luni, 2 martie 2026, ora 19:00, în foaierul Filarmonicii Oltenia Craiova, la spectacolul „Primăvara începe cu noi”.
Evenimentul reunește pe scenă elevii claselor de balet, actorie și modeling, într-un act artistic dedicat primăverii, sensibilității și expresivității scenice.
Publicul este invitat să descopere energia și talentul tinerilor artiști, într-o seară în care dansul, mișcarea și emoția se împletesc armonios.
Intrarea este liberă.
Vă așteptăm alături de noi pentru a celebra primăvara prin artă!

Lacul Lebedelor (Balet în 4 acte)
2026-03-22 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Lacul Lebedelor – Capodopera baletului clasic, acum în turneu național
Emerald Production, în parteneriat cu Teatrul Național de Operă și Balet „Maria Bieșu” din Chișinău, aduce pe scenă unul dintre cele mai îndrăgite spectacole ale tuturor timpurilor – „Lacul Lebedelor” de Piotr Ilici Ceaikovski.

Cu decoruri spectaculoase, costume rafinate și o distribuție impresionantă de artiști de talie internațională, spectacolul promite emoție, eleganță și frumusețe pură.

Fiecare reprezentație este o invitație într-o lume de basm, unde iubirea, sacrificiul și destinul se împletesc în pași de dans desăvârșiți.
Rezervă-ți acum locul și trăiește magia baletului clasic pe viu!

Spectacol Omagial dedicat Zilei Naționale a Greciei
2026-03-28 11:00 - 13:00 | Filarmonica Oltenia, Calea Unirii, nr. 16, Craiova, Dolj, 200585, România
Spectacol Omagial dedicat Zilei Naționale a Greciei
Comunitatea Elenă Craiova, în parteneriat cu Uniunea Elenă din România, vă invită la o celebrare a tradiției, identității și spiritului elen, într-un eveniment de înaltă ținută culturală.
Filarmonica Oltenia Craiova 28 martie 2026 11:00 Intrare liberă
Pe scenă vor evolua:Ansamblul “Irini” – Craiova • Ansamblul “Asteria” – București • Ansamblul “Ilios” – Târgoviște • Ansamblul “Prietenii lui Zorba” – Drobeta Turnu-Severin • Ansamblul “Eleftheria” – Calafat • Ansamblul “Filia” – Pitești
O întâlnire autentică între cultură, tradiție și prietenie româno-elenă.
Vă așteptăm!

Flamenco Weekend
2026-04-16 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Peste 30 de spectacole în România într-un singur an.
7 turnee naționale.
Săli pline de la Iași la Constanța, până în Timișoara.
Iar acum, emoția și pasiunea flamenco ajung și la Craiova!

Flamenco Weekend aduce pe scenă un show intens, plin de forță, ritm și trăire autentică – o experiență care a cucerit publicul din toată țara.
Maria Rubí revine în fața publicului român cu pasiunea ei debordantă și cu ceva în plus: momente noi, surprize speciale și o energie care depășește orice așteptare.
Dacă ai mai fost la un spectacol Flamenco Weekend, știi că urmează emoții mari și multă pasiune.
Dacă vii pentru prima dată, pregătește-te să descoperi de ce Maria Rubí a cucerit România.
Craiova, e rândul tău să simți magia flamenco!
